
RAPORT  COMUN

asupra propunerii legislative pentru modificarea și completarea Legii nr.448/2006 privind protecția și promovarea drepturilor persoanelor cu handicap, republicată, cu modificările și completările ulterioare
În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială şi Comisia pentru sănătate şi familie au fost sesizate, prin adresa nr. Plx 412/2013 din 28 octombrie 2013, cu dezbaterea pe fond, în procedură obişnuită, a propunerii legislative pentru modificarea și completarea Legii nr.448/2006 privind protecția și promovarea drepturilor persoanelor cu handicap, republicată, cu modificările și completările ulterioare.
La întocmirea prezentului raport comun, Comisiile au avut în vedere: 

· avizul favorabil al Consiliului Legislativ (nr.356/29.04.2013)

· avizul negativ al Consiliului Economic şi Social (nr.1235/25.04.2013)

· avizul negativ al Comisiei pentru buget, finanţe şi bănci (nr.4c-2/551/4.02.2014)

· avizul negativ al Comisiei pentru învăţământ, ştiinţă, tineret şi sport (nr.4c-9/255/5.11.2013)

· avizul negativ al Comisiei pentru egalitatea de şanse pentru femei şi bărbaţi (nr.37/414/12.11.2013)

· punctul de vedere al Guvernului (nr.1821/04.10.2013).

Propunerea legislativă are ca obiect de reglementare modificarea şi completarea Legii nr. 448/2006 privind protecția și promovarea drepturilor persoanelor cu handicap, republicată, cu modificările și completările ulterioare, în vederea formării unor categorii de funcţionari publici în limbaj mimico-gestual şi Braille, cât şi posibilitatea introducerii în şcoli, în mod opţional, a acestui limbaj folosit de persoanele cu handicap.
Propunerea legislativă face parte din categoria legilor organice, conform prevederilor art.73 alin.(3) din Constituţia României, republicată.

În conformitate cu prevederile Regulamentului Camerei Deputaţilor, Comisiile au dezbătut iniţiativa legislativă în şedinţe separate.
La şedinţa Comisiei pentru sănătate şi familie din data de 23 aprilie 2014 au fost prezenţi 15 deputaţi din totalul de 18 membri. 

La dezbateri a participat ca invitat, în conformitate cu prevederile art.55 din Regulamentul Camerei Deputaţilor, doamna Daniela Juravlea, director în cadrul Ministerului Muncii, Familiei, Protecţiei Sociale şi Persoanelor Vârstnice.

La şedinţa Comisiei pentru muncă şi protecţie socială din data de 8 aprilie 2014 şi-au înregistrat prezenţa 22 deputaţi din totalul de 23 membri. 
La dezbateri au participat ca invitaţi, în conformitate cu prevederile art.55 din Regulamentul Camerei Deputaţilor:

· doamna deputat Camelia Margareta Bogdănici – iniţiator;

· doamna Daniela Juravlea, director în cadrul Ministerului Muncii, Familiei, Protecţiei Sociale şi Persoanelor Vârstnice.
Raportul comisiilor a fost adoptat cu unanimitate de voturi.
Propunerea legislativă a fost respinsă de Senat în şedinţa din 22 octombrie 2013.
Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor.

În urma finalizării dezbaterilor, Comisiile propun Plenului Camerei Deputaţilor adoptarea propunerii legislative cu amendamente, în scopul îmbunătăţirii cadrului legal existent. Amendamentele sunt prezentate în anexa la prezentul raport comun.

Anexa

Amendamente admise

În urma finalizării dezbaterilor, Comisiile propun adoptarea propunerii legislative cu următoarele amendamente:

	Nr. crt.
	Text 
act normativ de bază

(Legea nr.448/2006)
	Text 
propunere legislativă 
	Text 
propus de Comisii
(autor amendament)
	Motivare

	1. 
	__
	Titlul legii

Lege pentru modificarea și completarea Legii nr.448/2006 privind protecția și promovarea drepturilor persoanelor cu handicap, republicată, cu modificările și completările ulterioare

	Titlul legii

Lege pentru modificarea Legii nr.448/2006 privind protecția și promovarea drepturilor persoanelor cu handicap
Autori: membrii Comisiilor
	Pentru respectarea normelor de tehnică legislativă.

	2. 
	__
	Articol unic. 
I. Legea nr.448/2006 privind protecţia şi promovarea drepturilor persoanelor cu handicap, republicată în Monitorul Oficial al României, Partea I, nr.1 din 3 ianuarie 2008, cu modificările şi completările ulterioare, se modifică şi se completează după cum urmează:
	Articol unic. - Legea nr.448/2006 privind protecţia şi promovarea drepturilor persoanelor cu handicap, republicată în Monitorul Oficial al României, Partea I, nr.1 din 3 ianuarie 2008, cu modificările şi completările ulterioare, se modifică după cum urmează:
Autori: membrii Comisiilor

	Pentru respectarea normelor de tehnică legislativă.

	3. 
	SECŢIUNEA  2 : Educaţie 
	SECŢIUNEA  2 : Educaţie
	Se elimină.

Autori: membrii Comisiilor

	Pentru respectarea normelor de tehnică legislativă, întrucât nu sunt aduse modificări textului iniţial.



	4. 
	Art.16, alin.(4) – (6)
(4) Accesul în unităţile de învăţământ al copiilor cu dizabilităţi, inclusiv al celor cu handicap, precum şi al celor cu dificultăţi de adaptare şcolară se realizează prin hotărâre a comisiei pentru protecţia copilului, care eliberează certificatul de orientare şcolară şi/sau profesională, pe baza raportului de evaluare complexă întocmit de serviciul de evaluare complexă din cadrul direcţiilor generale de asistenţă socială şi protecţia copilului judeţene, respectiv locale, ale sectoarelor municipiului Bucureşti.

(5) Pentru formele de educaţie prevăzute la alin. (2) lit. d)-f) sunt necesare recomandarea comisiei interne de evaluare continuă şi cererea părinţilor.
(6) Unităţile de învăţământ special sunt formate din: şcoală specială, cantină şi, după caz, internat şcolar, în condiţiile legii.”


	Art.16 

(4) Accesul în unităţile de învăţământ al copiilor cu dizabilităţi, inclusiv al celor cu handicap, precum şi al celor cu dificultăţi de adaptare şcolară se realizează prin hotărâre a comisiei de orientare şcolară şi profesională de pe lângă centrele judeţene de resurse şi asistenţă educaţională, care eliberează certificatul de orientare şcolară şi/sau profesională, pe baza raportului de evaluare complexă din cadrul direcţiilor generale de asistenţă socială şi protecţia copilului judeţene, respectiv locale, ale sectoarelor municipiului Bucureşti.
(5) Pentru formele de educaţie prevăzute la alin. (2) lit. d)-f) sunt necesare recomandarea Comisiei de orientare şcolară şi profesională din cadrul Centrului Judeţean de Resurse şi Asistenţă Educaţională/al municipiului Bucureşti şi cererea părinţilor. 

(6) Unităţile de învăţământ special sunt formate din: şcoala specială şi obligatoriu cantină şi, după caz, internat şcolar, în condiţiile legii.
	1. La articolul 16, alineatele (5) şi (6) se modifică şi vor avea următorul cuprins:

Alin.(4) se elimină.
„(5) Pentru formele de educaţie prevăzute la alin.(2) lit.d)-f) sunt necesare recomandarea Comisiei de orientare şcolară şi profesională din cadrul Centrului Judeţean de Resurse şi Asistenţă Educaţională, respectiv al municipiului Bucureşti şi cererea părinţilor. 
(6) Unităţile de învăţământ special sunt formate, obligatoriu, din şcoala specială şi cantină, şi, după caz, internat şcolar, în condiţiile legii.”
Autori: membrii Comisiilor 


	Pentru respectarea normelor de tehnică legislativă.
Varianta iniţială a alin.(4), în vigoare, este acoperitoare.
Pentru claritatea textului.


	5. 
	___
	După art. 16 alin.  (9), se introduce un nou alineat, având următorul conţinut: 

„(10) Elevii cu handicap din învăţământul special şi special integrat au dreptul la rechizite şcolare, precum şi la o alocaţie zilnică de hrană pentru întreaga perioadă a programului şcolar.”


	Se elimină.

Autori: membrii Comisiilor
	Pentru evitarea paralelismului legislativ, întrucât se regăsesşte în Legea educaţiei naţionale nr.1/2011.

	6. 
	Art.19, lit.b) şi h)
În vederea asigurării accesului persoanelor cu handicap în unităţile şi instituţiile de învăţământ, autorităţile publice au obligaţia să ia următoarele măsuri specifice:

.............................................
b) să asigure şcolarizarea la domiciliu a persoanelor cu handicap nedeplasabile pe durata perioadei de şcolarizare obligatorie, precum şi pregătirea şcolară, indiferent de locul în care persoana cu handicap se află, inclusiv prin cadrele didactice de sprijin/itinerante;

..............................................
h) să asigure accesul în unităţile şi instituţiile de învăţământ.

	Art. 19 

“În vederea asigurării accesului persoanelor cu handicap în unităţile şi instituţiile de învăţământ, autorităţile publice au obligaţia să ia următoarele măsuri specifice:

............................................
b) să asigure şcolarizarea la domiciliu a persoanelor cu handicap nedeplasabile pe durata perioadei de şcolarizare obligatorie şi, în continuare,  până la finalizarea cursurilor liceale, de către cei cu rezultate şi motivaţii deosebite, dar  nu mai târziu de vârsta de 26 de ani, precum şi pregătirea şcolară, indiferent de locul în care persoana cu handicap se află, inclusiv prin cadrele didactice de sprijin/itinerante;”

.............................................
h) să asigure accesibilizarea spaţiilor tuturor instituţiilor de învăţământ conform nevoilor persoanelor cu handicap”.


	2. La articolul 19, literele b) şi h) se modifică şi vor avea următorul cuprins:

„b) să asigure şcolarizarea la domiciliu a persoanelor cu handicap nedeplasabile pe durata perioadei de şcolarizare obligatorie şi, în continuare, până la finalizarea cursurilor liceale, a celor cu rezultate deosebite, dar  nu mai târziu de vârsta de 26 de ani, precum şi pregătirea şcolară, indiferent de locul în care se află persoana cu handicap, inclusiv prin cadrele didactice de sprijin/itinerante;”

..............................................
h) să asigure accesibilizarea spaţiilor tuturor instituţiilor de învăţământ conform nevoilor persoanelor cu handicap”.

Autori: membrii Comisiilor

	Pentru respectarea normelor de tehnică legislativă.
Pentru claritatea formulării.

Pentru claritatea textului.


	7. 
	SECŢIUNEA 8: Asigurarea continuităţii în măsurile de protecţie


	SECŢIUNEA 8: Asigurarea continuităţii în măsurile de protecţie


	Se elimină.
Autori: membrii Comisiilor

	Pentru respectarea normelor de tehnică legislativă, întrucât nu sunt aduse modificări textului iniţial.




În vederea asigurării corelării serviciilor din sistemul de protecţie a copilului cu handicap cu serviciile din sistemul de protecţie a persoanelor adulte cu handicap, autorităţile responsabile ale administraţiei publice au obligaţia să ia următoarele măsuri specifice: 

	..............................................

f) să evalueze, la cerere, competenţele profesionale dobândite de către elevii cu handicap din unităţile de învăţământ special şi de masă pe parcursul şcolarizării acestora, în vederea integrării socio-profesionale.”


	3. La articolul 30, litera f) se modifică şi va avea următorul cuprins:

“f) să evalueze, la cerere, competenţele profesionale dobândite de către elevii cu handicap din unităţile de învăţământ special şi de masă pe parcursul şcolarizării acestora, în vederea integrării socio-profesionale.”

Autori: membrii Comisiilor
 
	Pentru respectarea normelor de tehnică legislativă.


	8. 
	CAP. III Servicii şi prestaţii sociale
SECŢIUNEA 1: Servicii sociale


	CAP. III Servicii şi prestaţii sociale
SECŢIUNEA 1: Servicii sociale


	Se elimină.
Autori: membrii Comisiilor

	Pentru respectarea normelor de tehnică legislativă, întrucât nu sunt aduse modificări textului iniţial.



	9. 
	Art.31 alin.(4) lit.c)
(4) În vederea asigurării serviciilor sociale necesare persoanelor cu handicap, autorităţile publice au obligaţia să ia următoarele măsuri speciale:
..............................................
c) să asigure ponderea personalului de specialitate angajat în sistemul de protecţie a persoanelor cu handicap în raport cu tipurile de servicii sociale: asistenţi sociali, psihologi, instructori de ergoterapie, kinetoterapeuţi, pedagogi de recuperare, logopezi, psihopedagogi, cadre didactice de sprijin, educatori specializaţi, medici psihiatri, medici dentişti, infirmieri.
	Art. 31 
(4) În vederea asigurării serviciilor sociale necesare persoanelor cu handicap, autorităţile publice au obligaţia să ia următoarele măsuri speciale:

c) să asigure ponderea personalului de specialitate angajat în sistemul de protecţie a persoanelor cu handicap în raport cu tipurile de servicii sociale: asistenţi sociali, psihologi, instructori de ergoterapie, kinetoterapeuţi, pedagogi de recuperare, logopezi, psihopedagogi, educatori specializaţi, medici psihiatri, medici dentişti, infirmieri.”


	Se elimină.
Autori: membrii Comisiilor

	Cadrele didactice de sprijin reprezintă o categorie de personal  necesară.

	10. 
	SECTIUNEA 2: Asistentul personal


	SECTIUNEA 2: Asistentul personal


	Se elimină.
Autori: membrii Comisiilor

	Pentru respectarea normelor de tehnică legislativă, întrucât nu sunt aduse modificări textului iniţial.



	11. 
	Art.43 alin.(4) lit.a)
(4) Nu pot beneficia de indemnizaţia lunară:
a) părinţii sau reprezentanţii legali ai copilului cu handicap grav care se află în internate ori în centre de plasament aferente unităţilor sau instituţiilor de învăţământ special;

	Art. 43 
(4) Nu pot beneficia de indemnizaţia lunară:

a) părinţii sau reprezentanţii legali ai copilului cu handicap grav care se află în internate ori în centre de plasament aferente unităţilor sau instituţiilor de învăţământ special cu excepţia vacanţelor şcolare când copilul se află în familie.”


	Se elimină.
Autori: membrii Comisiilor

	Excepţia nu poate fi susţinută din punct de vedere financiar, fără indicarea surselor de finanţare suplimentare.

	12. 
	SECTIUNEA 5: Prestaţii sociale pentru persoanele cu handicap


	SECTIUNEA 5: Prestaţii sociale pentru persoanele cu handicap


	Se elimină.
Autori: membrii Comisiilor

	Pentru respectarea normelor de tehnică legislativă, întrucât nu sunt aduse modificări textului iniţial.



	13. 
	__
	După art. 58 alin. (1) din lege, se introduce alineatul 11, cu următorul conţinut: 

(11) „Alocaţia de stat se acordă şi tinerilor cu handicap care au împlinit vârsta de 18 ani şi care urmează cursurile învăţământului special/ special integrat gimnazial, liceal sau profesional, organizat în condiţiile legii, până la terminarea acestora.”


	Se elimină.
Autori: membrii Comisiilor

	Pentru evitarea paralelismului legislativ, întrucât se regăseşte în Legea nr.61/1993 privind alocaţia de stat pentru copii.

	14. 
	Art.58 alin.(6) lit.c) şi alin.(7)

(6) Nu pot beneficia de prevederile alin. (4):
...............................................

c) adulţii cu handicap grav sau accentuat care realizează venituri, aflaţi în îngrijirea şi protecţia asistentului personal profesionist.
..............................................
(7) Nu pot beneficia de prevederile alin. (4) lit. a) adulţii cu handicap grav sau accentuat care nu realizează venituri, aflaţi în îngrijirea şi protecţia asistentului personal profesionist.

	Art. 58 alin (6) lit. c şi alin. 7 din lege se elimină.
	Se elimină.
Autori: membrii Comisiilor

	Prevederile sunt necesare.

Nu există susţinere financiară pentru aplicarea măsurilor propuse.

	15. 
	SECŢIUNEA 6: Obligaţiile persoanelor cu handicap, ale familiei sau reprezentanţilor legali


	SECŢIUNEA 6: Obligaţiile persoanelor cu handicap, ale familiei sau reprezentanţilor legali


	Se elimină.
Autori: membrii Comisiilor

	Pentru respectarea normelor de tehnică legislativă, întrucât nu sunt aduse modificări textului iniţial.



	16. 
	__
	După lit. f se introduce o litera g, având următorul conţinut:

Art.60. - Persoana care are în îngrijire, supraveghere şi întreţinere un copil sau adult cu handicap are următoarele obligaţii principale:

g) să asigure persoanei cu handicap frecventarea unei forme de învăţământ, conform certificatului de orientare şcolară şi profesională;


	Se elimină.
Autori: membrii Comisiilor

	Textul este neclar şi nu respectă exigenţele de tehnică legislativă.

	17. 
	CAPITOLUL IV: Accesibilitate


	CAPITOLUL IV: Accesibilitate


	Se elimină.
Autori: membrii Comisiilor

	Pentru respectarea normelor de tehnică legislativă, întrucât nu sunt aduse modificări textului iniţial.



	18. 
	Art.61 lit.f)

În vederea asigurării accesului persoanelor cu handicap la mediul fizic, informaţional şi comunicaţional, autorităţile publice au obligaţia să ia următoarele măsuri specifice:
..............................................

f) să asigure interpreţi autorizaţi ai limbajului mimico-gestual şi ai limbajului specific persoanelor cu surdocecitate;

	Art. 61 
În vederea asigurării accesului persoanelor cu handicap la mediul fizic, informaţional şi comunicaţional, autorităţile publice au obligaţia să ia următoarele măsuri specifice:
..............................................
f) să asigure interpreţi autorizaţi ai limbajului mimico-gestual, alfabetului Braille şi ai limbajului specific persoanelor cu surdocecitate;”


	Se elimină.
Autori: membrii Comisiilor

	Nu există  interpreţi autorizaţi ai alfabetului
Braille, formularea iniţială fiind acoperitoare întrucât, până în momentul
de faţă, acestea sunt categoriile de interpreţi autorizaţi existente.

	19. 
	Art.66 alin.(2)
(2) Bibliotecile publice au obligaţia să înfiinţeze secţii cu carte în formate accesibile persoanelor cu deficienţe de vedere sau de citire.

	Art. 66 

(2) Bibliotecile publice au obligaţia să înfiinţeze secţii cu carte în formate accesibile persoanelor cu deficienţe de vedere sau de citire sau să asigure tehnologie asistivă şi de acces.
	4. La articolul 66, alineatul (2) se modifică şi va avea următorul cuprins:

„(2) Bibliotecile publice au obligaţia să înfiinţeze secţii cu carte în formate accesibile persoanelor cu deficienţe de vedere sau de citire ori să asigure tehnologie asistivă şi de acces.”
Autori: membrii Comisiilor

	Pentru respectarea normelor de tehnică legislativă.

Pentru claritatea textului.

